**PRAVILNIK ŽREBANJA**

**1. člen – Organizacija žrebanja**

V sklopu dogodka »Srečanje France Alumni Slovenija & Podjetja« v torek, 5. novembra 2019 ob 18. uri v hotelu SLON (Slovenska cesta 34, 1000 Ljubljana), bosta Francosko veleposlaništvo v Sloveniji in Francoski inštitut v Sloveniji organizirala žrebanje, ki se bo odvijalo po pogojih sledečega pravilnika.

**2. člen – Pogoji sodelovanja**

V žrebanju lahko sodelujejo člani omrežja France Alumni Slovenija, ki so se na platformi (<https://www.francealumni.fr/sl/poste/slovenija/koledar/srecanje-france-alumni-slovenija-s-podjetji-4692>) vnaprej prijavili na dogodek, napovedan za torek, 5. novembra 2019 z naslovom »Srečanje France Alumni Slovenija & Podjetja«.

Vsaka posamezna oseba lahko v žrebu sodeluje samo enkrat.

Prijava na dogodek avtomatično vključuje sodelovanje v žrebanju, s tem pa prav tako nesporno sprejemanje navedenega pravilnika. Vsak posameznik, ki pravilnika ne bo spoštoval, bo iz žrebanja izključen.

**3. člen – Način sodelovanja**

Žrebanje se odvija izključno v sklopu dogodka »Srečanje France Alumni Slovenija & Podjetja« v torek, 5. novembra 2019 v hotelu SLON.

Listek z imenom člana omrežja France Alumni Slovenija, ki se bo na platformi prijavil na dogodek, bo oddan v skrinjico, žrebanje pa bo potekalo na dan dogodka ob 19:15 uri.

**4. člen – Nagrada žrebanja**

Nagrada, ki jo sodelujoči lahko zadane v sklopu žrebanja, je povratna letalska karta v Francijo (let je potrebno rezervirati na Francoskem inštitutu v Sloveniji v obdobju med 6. 11. 2019 in 31. 7. 2020 z najvišjo možno vrednostjo 400€).

Nagrade ni mogoče zamenjati za njeno vrednost v gotovini ali za kakršnokoli drugo nagrado niti je ne more koristiti nihče drug kot nagrajenec.

Francosko veleposlaništvo v Sloveniji in Francoski inštitut v Sloveniji ne prevzemata odgovornosti za odpoved ali zamudo rezerviranih letov.

**5. člen – Določitev zmagovalca**

Francoska veleposlanica v Sloveniji bo zmagovalca izžrebala v torek, 5. novembra 2019 ob 19:15 uri v hotelu SLON in prav tam razglasila njegovo ime, zato mora biti med žrebanjem prisoten.

Po dogodku »Srečanje France Alumni Slovenija & Podjetja« mora zmagovalec žrebanja navezati stik s Francoskim inštitutom v Sloveniji (Marion Moreau: [marion.moreau@institutfrance.si](mailto:marion.moreau@institutfrance.si) ), saj lahko le tako rezervira letalsko karto za izbrane dni.

**6. člen – Uporaba osebnih podatkov**

Osebni podatki, ki so jih v sklopu žrebanja navedli sodelujoči, bodo uporabljeni izključno v namen komunikacije z zmagovalcem ob in po prejetju nagrade.

**7. člen – Reševanje sporov**

Če se v primeru spora glede pričujočega pravilnika podpisnika ne uspeta sporazumeti med seboj po prijateljski poti, bosta spor reševala na pristojnem sodišču v Ljubljani.